ai4bharat/Pralekha huggingface dataset:
వ్యవసాయ మంత్రిత్వ శాఖ
ప్రస్తుత సీజన్లో ఒక్క పంట వ్యర్థం కూడా దహనం చేయకుండా కృషి చేయడమే కేంద్ర ప్రభుత్వం లక్ష్యం: శ్రీ నరేంద్ర సింగ్ తోమర్
వాయు కాలుష్యమే కాదు, నేర సారాన్ని, దిగుబడిని కూడా ప్రతికూలంగా ప్రభావితం చేస్తూ వ్యవసాయ భూములపైనా దుష్ప్రభావం చూపుతుంది: శ్రీ తోమర్
'పంట వ్యర్థాల దహనం నిర్వహణ' అంశాలపై మంత్రిత్వ శాఖల సమావేశం
కేంద్ర వ్యవసాయం & రైతు సంక్షేమ మంత్రి శ్రీ నరేంద్ర సింగ్ తోమర్, కేంద్ర పర్యావరణం, అటవీ & వాతావరణ మార్పుల శాఖ మంత్రి శ్రీ భూపేందర్ యాదవ్ అధ్యక్షతన నిన్న ఒక ఉన్నత స్థాయి సమావేశం జరిగింది. ప్రస్తుత సీజన్లో పంట వ్యర్థాలు దహనం చేయకుండా చేసే విషయంలో పంజాబ్, హరియాణా, ఉత్తరప్రదేశ్, దిల్లీ ఎన్సీటీ చేస్తున్న ప్రయత్నాలను ఆ సమావేశంలో సమీక్షించారు.
యూపీ వ్యవసాయ శాఖ మంత్రి శ్రీ సూర్య ప్రతాప్ షాహి, పంజాబ్ వ్యవసాయ మంత్రి శ్రీ గుర్మీత్ సింగ్ ఖుడియాన్, హరియాణా వ్యవసాయ మంత్రి శ్రీ జై ప్రకాష్ దలాల్, దిల్లీ ఎన్సీటీ పర్యావరణ శాఖ మంత్రి శ్రీ గోపాల్ రాయ్తో పాటు, కేంద్ర, రాష్ట్ర మంత్రిత్వ శాఖల ఉన్నతాధికారులు ఈ సమావేశానికి హాజరయ్యారు.
ప్రస్తుత సీజన్లో పంట వ్యర్థాలను కాల్చకుండా నిరోధించేందుకు తమ కార్యాచరణ ప్రణాళిక, వ్యూహాలను రాష్ట్రాలు సమర్పించాయి. పంట వ్యర్థాల నిర్వహణ కోసం అందించిన నిధులను సమర్థంగా వినియోగించుకోవాలని, పంటలు పూర్తి కాకముందే ముందే పంట వ్యర్థాల నిర్వహణ  యంత్రాలను అందుబాటులో ఉంచుకోవాలని కేంద్ర మంత్రులు రాష్ట్రాలకు సూచించారు. పంట వ్యర్థాలను తగులబెట్టకుండా రైతుల్లో అవగాహన పెంచడానికి ఇక్రా సహా సంబంధింత వర్గాల వాటాదారుల సహకారంతో సమాచారం, విద్య, ప్రసారాల  కార్యకలాపాలు చేపట్టాలని చెప్పారు.
వరి పంట వ్యర్థాలను దహనం చేయకుండా గత ఐదేళ్లుగా చేస్తున్న కృషి సత్ఫలితాలు ఇస్తోందని కేంద్ర పర్యావరణ శాఖ మంత్రి చెప్పారు. 'కమీషన్ ఫర్ ఎయిర్ క్వాలిటీ మేనేజ్మెంట్' వంటి సంస్థల సమష్టి ప్రయత్నాల వల్ల పంజాబ్, హరియాణా, ఉత్తరప్రదేశ్, దిల్లీ ఎన్సీటీ రాష్ట్రాల్లో మంటలు తగ్గాయన్నారు. విద్యుత్, బయోమాస్ వంటి పరిశ్రమలకు ముడి పదార్థాలుగా వరి గడ్డి వ్యర్థాలను అందించేలా ప్రోత్సహించాల్సిన అవసరం ఉందని చెప్పారు.
వరి వ్యర్థాల దహనం సమస్యను పరిష్కరించడంలో కృషి చేసిన అందరికీ కేంద్ర వ్యవసాయ మంత్రి శ్రీ నరేంద్ర సింగ్ తోమర్ అభినందనలు తెలిపారు. అందరి కృషి వల్ల, వరి కంకులను తగులబెట్టే సంఘటనలు కాలక్రమేణా తగ్గుముఖం పట్టాయని చెప్పారు. వరి పంట వ్యర్థాలను కాల్చడం కేవలం దిల్లీ, పరిసర ప్రాంతాల్లో వాయు కాలుష్యానికి సంబంధించినది అంశం మాత్రమే కాదన్నారు. అది నేల సారాన్ని, దిగుబడిని ప్రతికూలంగా ప్రభావితం చేస్తూ, వ్యవసాయ భూమిపై హానికర ప్రభావాన్ని చూపుతుందని మంత్రి వివరించారు. అందువల్ల, తమ ప్రయత్నాలు దిల్లీలో వాయు కాలుష్యంపై పోరాటంతో పాటు నేల సారాన్ని రక్షించడం ద్వారా రైతుల ప్రయోజనాలను పరిరక్షించేలా కూడా ఉండాలని మంత్రి సూచించారు.
ప్రస్తుత సీజన్లో ఒక్క పంట వ్యర్థం కూడా దహనం చేయకుండా కృషి చేయడమే కేంద్ర ప్రభుత్వం లక్ష్యం. భారత ప్రభుత్వం నాలుగు రాష్ట్రాలకు సీఆర్ఎం పథకం కింద తగినన్ని నిధులు అందిస్తోంది. ఆయా రాష్ట్రాలు సకాలంలో రైతులకు యంత్రాలను అందించడం ద్వారా వాటి వినియోగం సరైన సమయంలో జరిగేలా చూసుకోవాలి. యంత్రాల సక్రమ వినియోగం, వ్యర్థాలు నేలలోనే కుళ్లిపోయేలా చూసేందుకు రాష్ట్ర స్థాయిలో సరైన పర్యవేక్షణ అవసరం. ఎక్స్-సిటు నిర్వహణ ద్వారా వరి గడ్డి వ్యర్థాలను వాణిజ్య ప్రయోజనాల కోసం ఉపయోగించేలా చూడాలి. పంట వ్యర్థాలను తగులబెట్టకుండా వివిధ స్థాయుల్లో అవగాహన కల్పించాల్సిన అవసరం ఉంది. 'అగ్రికల్చర్ టెక్నాలజీ మేనేజ్మెంట్ ఏజెన్సీ'  వంటి సంస్థలు తమ పూర్తి సామర్థ్యంతో పని చేయాలి.
ప్రధాన మంత్రి కార్యాలయం
శ్రీ రోద్దం నరసింహ కన్నుమూత పట్ల సంతాపం తెలిపిన ప్రధాన మంత్రి
శ్రీ రోద్దం నరసింహ మృతి కి ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
‘‘శ్రీ రోద్దం నరసింహ భారతదేశ జ్ఞానం, శోధన ల అత్యుత్తమ సంప్రదాయానికి ప్రతిరూపంగా నిలచారు. ఆయన ఒక శ్రేష్ఠ శాస్త్రవేత్త గా ఉండడం తో పాటు విజ్ఞానశాస్త్రం, నూతన ఆవిష్కరణ ల తాలూకు శక్తియుక్తులను భారతదేశం ప్రగతి కి వినియోగించడం పట్ల ఎంతో ఉద్వేగాన్ని కనబరచారు కూడాను. ఆయన మరణం నన్నెంతో బాధపెట్టింది. ఆయన కుటుంబానికి, ఆయన స్నేహితులకు ఇదే నా సంతాపం. ఓమ్ శాంతి’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
జి-7 శిఖర సమ్మేళనం సందర్భం లో దక్షిణ ఆఫ్రికా అధ్యక్షుని తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ దక్షిణ ఆఫ్రికా అధ్యక్షుడు శ్రీ సిరిల్ రామఫోసా తో జి-7 శిఖర సమ్మేళనం సందర్భం లో 2022 జూన్ 27 న జర్మనీ లోని శ్లాస్ ఎల్మౌ లో సమావేశమయ్యారు.
నేతలు ఇద్దరూ రెండు దేశాల మధ్య సంబంధాల లో మరీ ముఖ్యం గా ద్వైపాక్షిక సంబంధాల లో 2019వ సంవత్సరం లో సహకారానికి సంబంధించిన వ్యూహాత్మక కార్యక్రమం పై సంతకాలు అయిన తరువాతి కాలం లో నమోదైన పురోగతి ని గురించి సమీక్షించారు. వారు రక్షణ, విద్య మరియు వ్యవసాయం రంగాల లో ప్రగతి పట్ల సంతోషాన్ని వ్యక్తం చేశారు. వ్యాపారం, పెట్టుబడి, ఆహార భద్రత, రక్షణ, ఔషధ నిర్మాణం, డిజిటల్ ఫినాన్శల్ ఇన్ క్లూజన్, నైపుణ్యాభివృద్ధి, బీమా, ఆరోగ్యం లతో పాటు ప్రజల పరస్పర సంబంధాలు వంటి రంగాల లో ద్వైపాక్షిక సహకారాన్ని మరింత గాఢం చేసుకోవలసిన అవసరాన్ని గురించి పునరుద్ఘాటించారు
ఇదే సంవత్సరం జూన్ లో ప్రపంచ వాణిజ్య సంస్థ  ఒప్పందం రూపుదాల్చడాన్ని నేతలు ఇరువురు స్వాగతించారు; ఈ ఒప్పందం అభివృద్ధి చెందుతూ ఉన్న దేశాల లో కోవిడ్-19 నివారక టీకా మందుల తయారీ ని సమర్థిస్తున్నది. కోవిడ్-19 నివారణ, కట్టడి లేదా చికిత్స లకు సంబంధించి టిఆర్ఐపిఎస్ అగ్రిమెంటు లోని కొన్ని నిబంధనల అమలు అనే అంశం లో డబ్ల్యుటిఒ సభ్యత్వ దేశాల కు ఒక మినహాయింపు ను వర్తింప చేయాలి అనే సూచనతో కూడిన ఒక ప్రతిపాదన ను తీసుకు వచ్చింది భారతదేశం మరియు దక్షిణ ఆఫ్రికా కావడం గమనార్హం.
బహుపక్షీయ సంస్థల లో నిరంతర సమన్వయం మరియు వాటి లో సంస్కరణ లు విశేషించి ఐక్య రాజ్య సమితి భద్రత మండలి లో సంస్కరణ ల ఆవశ్యకత పైన కూడా చర్చ లు జరిగాయి.(
రహదారి రవాణా, హైవేల మంత్రిత్వ శాఖ
మోటారు సైకిల్పై తీసుకెళ్లే పిల్లల భద్రత నిమిత్తం నిబంధనల ముసాయిదా నియమావళి విడుదల
మోటారు వాహనాల చట్టంలోని సెక్షన్ 129 మోటారు వాహనాల  చట్టం 2019, తేదీ 09.08.2019 సవరించబడింది.
సెక్షన్లోని రెండవ నిబంధన "నాలుగు సంవత్సరాల కంటే తక్కువ వయస్సు ఉన్న పిల్లలను మోటారు సైకిల్ను నడపడం లేదా ప్రయాణించడం లేదా తీసుకువెళుతున్న వారి భద్రతకు సంబంధించిన వివిధ చర్యలు నియమాలను అందుబాటులోకి తేవడం". దీనికి సంబంధించి మంత్రిత్వ శాఖ 21 అక్టోబర్ 2021, నాటి జీఎస్ఆర్ 758 ప్రకారం ముసాయిదా నిబంధనలను రూపొందించింది, సిఫార్సు చేసింది
– నాలుగు సంవత్సరాల కంటే తక్కువ వయస్సు ఉన్న పిల్లలతో ప్రయాణం చేస్తున్న సమయంలో మోటార్సైకిల్ డ్రైవర్కు పిల్లలను అటాచ్ చేసేలా సేఫ్టీ హానెస్ ఉపయోగించాలి.
- 09 నెలల నుంచి 4 సంవత్సరాల మధ్య వయస్సు గల చైల్డ్ పిలియన్ ప్యాసింజర్ తప్పనిసరిగా అతని/ఆమె తలకు సరిపోయే క్రాష్ హెల్మెట్ను ధరించాలి. ఇది [ఏఎస్టీఎం 1447]/ [యూరోపియన్ బీఎస్ ఈఎన్ 1080/కి నిర్ధారించిన ప్రమాణాలకు అనుగుణంగా ఉండాలి, ఆ హెల్మెట్ ఉండేలా డ్రైవర్ నిర్ధారించుకోవాలి. బ్యూరో ఆఫ్ ఇండియన్ స్టాండర్డ్స్ యాక్ట్ 2016 ప్రకారం బ్యూరో ఆఫ్ ఇండియన్ స్టాండర్డ్స్ ద్వారా ప్రమాణాలు నిర్దేశించబడే వరకు పై ఈ ప్రమాణాలనే పరిగణనలోకి తీసుకోవాలి.
- 4 సంవత్సరాల వయస్సులోపు ఉన్న పిల్లలను మోటారుసైకిల్పై తీసుకుపోతున్నప్పుడు గంటకు 40 కి.మీ. కంటే ఎక్కువ వేగంతో వెళ్లకూడదు.
దీనికి సంబంధించిన గెజిట్ నోటిఫికేషన్ నిమిత్తం కింది లింక్ను క్లిక్ చేయండిః
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 141.80 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 16.42 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,41,80,42,210
|
|
అందుబాటులోని నిల్వలు
|
|
16,42,12,506
141.80 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 16.42 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 బాధితులకు క్రొత్త ఆరోగ్య పరిరక్షణ పథకం
కేంద్ర ప్రభుత్వం ప్రధాన మంత్రి గరీబ్ కళ్యాణ్ ప్యాకేజి క్రింద కొవిడ్-19తో పోరాడుతున్న ఆరోగ్య కార్యకర్తల కోసం వనరులను కేటాయించింది. ఈ పథకం క్రింద కొవిడ్-19 వ్యాధిగ్రస్తులతో ప్రత్యక్షంగా మసలుతూ వ్యాధి సంక్రమించే అవకాశం మెండుగా ఉన్న కమ్యూనిటీ ఆరోగ్య కార్యకర్తలకు రు.50 లక్షల బీమా సౌకర్యాన్ని కల్పించారు. కొవిడ్-19 వలన మరణించిన ఆరోగ్య కార్యకర్తలకు కూడా ఈ బీమా వర్తిస్తుంది.
ఈ పథకంలో ప్రైవేటు ఆసుపత్రుల సిబ్బంది /పదవీ విరమణ చేసినవారు/స్వచ్ఛంద కార్యకర్తలు/స్థానిక పట్టణ కార్మికులు/కాంట్రాక్టు కార్మికులు/ రోజు కూలీలు/తాత్కాలిక/రాష్ట్రాల్లో అవుట్ సోర్సింగ్ సిబ్బంది/కేంద్ర ఆసుపత్రులు/ స్వయం ప్రతిపత్తి కలిగిన కేంద్ర ఆసుపత్రులు/రాష్ట్రాలు/ కేంద్ర పాలిత ప్రాంతాలు, ఏయిమ్స్ మరియు ఐఎన్ఐలు/కేంద్ర మంత్రిత్వ శాఖల ఆసుపత్రులను కొవిడ్-19 సంబంధిత బాధ్యతలకు అనుమతించారు.
లబ్దిదారుడు ఏ ఇతర బీమా సౌకర్యాన్నైనా పొందుతుంటే అంత కంటే ఎక్కువ మొత్తానికి బీమా సౌకర్యాన్ని ఈ పథకం అందిస్తుంది.
ఆర్థిక-సామాజిక కుల ఆధారిత గణాంకాల ప్రకారం కేంద్ర ప్రభుత్వం కొవిడ్-19 సోకిన వారికి ఆయుష్మాన్ భారత్-ప్రధాన మంత్రి జన్ ఆరోగ్య యోజన క్రింద రెండవ మరియు తృతీయ స్థాయి కుటుంబాలకు సంవత్సరానికి రు.5 లక్షల ఆరోగ్య రక్షణను అందిస్తున్నారు. ఈ పథకాన్ని సమర్థవంతంగా వినియోగించుకోవడం కోసం ’కొవిడ్-19 పరీక్ష కోసం’ మరియు ’కొవిడ్-19 చికిత్స కోసం’ అని విడివిడిగా ప్రకటించడమైనది.
ఈ రోజు రాజ్య సభలో కేంద్ర ఆరోగ్య మరియు కుటుంబ సంక్షేమ శాఖ  మంత్రి శ్రీ అశ్వనీ కుమార్ చౌబే వ్రాతపూర్వకంగా ఇచ్చిన సమాధానం
హోం మంత్రిత్వ శాఖ
తుపాను నివార్ పరిస్థితులను ఎదుర్కొనేందుకు జాతీయ విపత్తు ప్రతిస్పందన దళం  సర్వసన్నద్ధం.
తమిళనాడు ,పుదుచ్చేరి, ఆంధ్రప్రదేశ్ లలో తుపాను ప్రభావం ఉండగల ప్రాంతాలలో ముందస్తు సన్నద్ధతలో భాగంగా 22 బృందాల ఏర్పాటు
జిల్లా , స్థానిక పాలనా యంత్రాంగంతో కలిసి సన్నిహిత సమన్వయంతో పనిచేస్తున్న ఎన్డిఆర్ ఎఫ్
నివార్ తుపాన్ పుదుచ్చేరికి తూర్పు ఆగ్నేయ దిశలో 380 కిలోమీటర్ల దూరంలో, చెన్నైకి ఆగ్నేయంగా 430 కిలోమీటర్ల దూరంలో కేంద్రీకృతమై ఉంది. రాగల 12 గంటలలో నివార్ తుపాను మరింత బలపడి పెనుతుపానుగా మారి తమిళనాడు, పుదుచ్చేరి తీరాల మధ్యగల కరైకల్, మామళ్లపురం మధ్య పుదుచ్చేరి సమీపంలో నవంబర్ 25 వ తేదీ సాయంత్రం తీరంం దాటే అవకాశం ఉంది. ఇది పెనుతుపాను కావడంతో గంలకు 100 నుంచి 110 కిలోమీటర్లనుంచి 120 కిలోమీటర్ల వేగంతో ఈదురుగాలులు వీయవచ్చు.
తుపాను పరిస్థితులను ఎన్డిఆర్ఎఫ్ జాగ్రత్తగా గమనిస్తోంది. జాతీయ విపత్తు స్పందన దళం  కేంద్ర కార్యాలయం, తమిళనాడు, ఆంధ్రప్రదేశ్లలోని ఎన్ డి ఆర్ ఎఫ్ బెటాలియన్ల కమాండెంట్లు ,సంబంధిత రాష్ట్ర అధికార యంత్రాంగంతో కలిసి పరిస్థితిని జాగ్రత్తగా గమనిస్తున్నారు. భారత వాతావరణ విభాగం సూచనల ప్రకారం రాష్ట్రప్రభుత్వాలు కోరిన విధంగా 22 ఎన్డిఆర్ఎఫ్ బృందాలు, (12 బృందాలు తమిళనాడు, 3 బృందాలు పుదుచ్చేరి, 7 బృందాలు ఆంధ్రప్రదేశ్లో , తుపాను ప్రభావం ఉండగల ప్రాంతాలలో ముందస్తు ఏర్పాటుగా సిద్ధంగా ఉంచారు. ఆంధ్రప్రదేశ్లోని గుంటూరు, కేరళలోని త్రిసూరు, ఒడషాలోని ముండి లలో రిజర్వు బృందాలను ఎలాంటి అదనపు పరిస్థితినైనా ఎదుర్కొనేందుకు సిద్ధంగా ఉంచారు.
అన్ని బృందాలు విశ్వసనీయమైన వైర్లెస్, ఉపగ్రహ కమ్యూనికేషన్ వ్యవస్థ, చెట్లు నరికే యంత్రాలు, స్థంభాలను తొలగించే సామగ్రి,తుపాను అనంతరం వ్యవస్థల పునరుద్ధరణకుఅవసరమైన ఏర్పాట్లతో సిద్ధంగా ఉన్నాయి. ప్రస్తుత కోవిడ్ -19 పరిస్థితులలో ఎన్డిఆర్ఎఫ్ బృందాలు తగిన పిపిఇలు కలిగి ఉన్నాయి.
ఎన్డిఆర్ఎఫ్ జిల్లా, స్థానిక పాలనా యంత్రాంగాలతో కలసి సన్నిహిత సమన్వయంతో పనిచేస్తున్నది. తుపాన్ల సందర్భంగా ప్రజలు చేయవలసిన,చేయకూడని పనులపై ప్రజలలో అవగాహన కల్పించే కార్యక్రమాలు చేపడుతున్నారు. అలాగే కోవిడ్ ప్రభావిత ప్రాంతాలు,కోవిడ్ అదుపునకు తీసుకోవలసిన చర్యల గురించి తెలియజేస్తున్నారు. తుపాను ప్రభావం ఉండగల ప్రాంతాలనుంచి ప్రజలను సురక్షిత ప్రాంతాలకు తరలించే కార్యకలాపాలలో ఎన్డిఆర్ఎఫ్ బృందాలు స్థానిక పాలనాయంత్రాంగాలకు సహకరిస్తున్నాయి. ఎన్.డి.ఆర్.ఎఫ్ బృందాలు ప్రజలలో తాము అండగా ఉన్నామన్న భద్రతా భావాన్ని కలిపిస్తున్నాయి.ప్రజలు ఎ లాంటి ఆందోళన చెందాల్సిన పని లేదని తాము పరిస్థితి సాధారణ స్థితి వచ్చే వరకు అక్కడే ఉంటామన్న భరోసా కల్పిస్తున్నాయి.
రైల్వే మంత్రిత్వ శాఖ
వైద్య సేవల రంగంలో రైల్ టెల్ నైపుణ్య సహకారాన్ని తీసుకోనున్న రైల్వేలు
దేశవ్యాపితంగా నిర్వహిస్తున్న ఆసుపత్రులు, పోలీ క్లినిక్కులను అనుసంధానం చేయడానికి అవసరమైన సాఫ్ట్ వేర్ ను అభివృద్ధి చేసే భాద్యతను రైల్ టెల్ కార్పొరేషన్ అఫ్ ఇండియా లిమిటెడ్ కు భారత రైల్వేశాఖ అప్పగించింది. ఎలాంటి లొసుగులు, అవాంతరాలు లేకుండా వైద్యసేవలను నిర్వహించాలన్న లక్ష్యంతో ఈ కార్యక్రమాన్ని ' హాస్పిటల్ మేనేజిమెంట్ ఇన్ఫర్మేషన్ సిస్టం ' పేరిట అమలు చేస్తారు. దేశంలో ఉన్న 125 ఆరోగ్య కేంద్రాలు, 650 పోలీ క్రీనిక్ లలో దీనిని అమలు చేస్తారు. ఆసుపత్రుల నిర్వహణను మెరుగుపరచి, రోగులకు నాణ్యమైన వైద్య సేవలను అందించడానికి ఈ సాఫ్ట్ వేర్ ఉపయోగపడుతుంది. వివిధ వైద్య విభాగాలు, ఆస్పత్రులు, బహుళ సేవలను అందిస్తున్న ఆసుపత్రుల సమాచారాన్ని అనుసంధానం చేయడం జరుగుతుంది. దీనివల్ల వైద్య మరియు పరికరాల వివరాలు అనుసంధానం కావడమే కాకుండా రోగులు తమ ఆరోగ్య రికార్డులను మొబైల్ ద్వారా తెలుసుకోడానికి అవకాశం కలుగుతుంది.
ఈ సాఫ్ట్ వేర్ రూపకల్పనకు సంబంధించి రైల్ టెల్ తో భారత రైల్వే మంత్రిత్వ శాఖ అవగాహనా ఒప్పందంపై సంతకాలు చేసింది. క్లౌడ్ ద్వారా హెచ్ఎంఐఎస్ సాఫ్ట్ వేర్ ను ఉపయోగిస్తారు.
ఈ సందర్బంగా మాట్లాడిన రైల్వే బోర్డు చైర్మన్ శ్రీ వీకే యాదప్ మార్పులను గమనిస్తూ వాటికి అనుగుణంగా వ్యవస్థలో మార్పులను తీసుకుని వస్తున్నామని తెలిపారు. అన్ని రంగాలలో డిజిటలైసెషన్ కు ప్రాధాన్యత ఇస్తున్నామని అన్నారు.
ప్రత్యేకంగా రూపొందే వైద్య గుర్తింపు వ్యవస్థకు హెచ్ఎంఐఎస్ ను అనుసంధానం చేయడం జరుగుతుంది. ప్రత్యేకంగా ఏర్పాటయ్యే నైపుణ్య కేంద్రంలో ఈ సమాచారాన్ని నిక్షిప్తం చేసి సమర్ధంగా ఉపయోగించడం జరుగుతుందని ఆయన వివరించారు. రైల్ టెల్ తో రైల్వేల అనుబంధం అనేక రంగాలలో సాగుతున్నదని అన్నారు. ఈ-ఆఫీస్,వీడియోల ద్వారా నిఘా ఉంచడం, దేశవ్యాపితంగా ఉన్న రైల్వే స్టేషన్లలో వైఫై సేవలను అందించడంలాంటి కార్యక్రమాలను రైల్ టెల్ తో కలసి అమలు చేస్తున్నామని యాదవ్ వివరించారు.
రైల్ టెల్ చైర్మన్, మేనేజింగ్ డైరెక్టర్ శ్రీ పునీత్ చావ్లా మాట్లాడుతూ '
హెచ్ఎంఐఎస్ ఇప్పటికే దక్షిణ మధ్య రైల్వేలో ప్రయోగాత్మకంగా అమలు జరుగుతున్నది. దశలవారీగా దీనిని దేశంలో అన్ని ప్రాంతాల్లో అమలు చేస్తాం. రోగుల రికార్డులను సంప్రదాయ పద్ధతుల్లో నిర్వహించే విషయంలో కొన్ని పరిమితులు ఉంటాయి. సాంకేతిక పరిజ్ఞానం ద్వారా వీటిని అధిగమించి తక్కువ ఖర్చుతో అందరికీ అందుబాటులో ఉండే విధంగా ఆసుపత్రుల పనితీరును మెరుగుపరచడానికి అవకాశం కలుగుతుంది.' అని అన్నారు.
ఐసీటీ ఆధారిత సేవలను రైల్ టెల్ అందిస్తున్నది. ఈ-ఆఫీస్, ఎంపీఎల్ఎస్ - వీప్ఎన్, డేటా సెంటర్ సర్వీస్,నేటివర్క్ హార్డ్వేర్ సిస్టం ఇంటెగ్రేషన్ లాంటి సేవలను సంస్థ అందిస్తున్నది.
ప్రధాన మంత్రి కార్యాలయం
క్యుఎస్ వరల్డ్ యూనివర్సిటి ర్యాంకింగ్స్ 2022 లో అగ్రగామి-200 స్థానాల ను దక్కించుకొన్నందుకు గాను ఐఐటి బాంబే, ఐఐటి దిల్లీ, ఐఐఎస్ సి బెంగళూరు లను అభినందించిన ప్రధాన మంత్రి
వరల్డ్ రిసర్చ్ లో ఒకటో స్థానాన్ని సంపాదించిన ఐఐఎస్ సి బెంగళూరు
క్యుఎస్ వరల్డ్ యూనివర్సిటి ర్యాంకింగ్స్ 2022 లో అగ్రగామి-200 స్థానాల ను దక్కించుకొన్నందుకు గాను ఐఐటి బాంబే కు, ఐఐటి దిల్లీ కి, ఐఐఎస్ సి బెంగళూరు కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
https://pib.gov.in/PressReleasePage.aspx?PRID=1725638”
@iiscbangalore కి, @iitbombay కు, @iitdelhi కి అభినందన లు. భారతదేశంలో మరిన్ని విశ్వవిద్యాలయాలు, సంస్థ లు ప్రపంచ శ్రేష్ఠత్వాన్ని చేజిక్కించుకొనేందుకు పూచీ పడడానికి, యువత లో బౌద్ధిక సాహసానికి ఊతం ఇవ్వడానికి ప్రయాస లు ప్రస్తుతం కొనసాగుతున్నాయి’’ అని ప్రధాన మంత్రి ఒక ట్వీట్ లో పేర్కొన్నారు.
ప్రధాన మంత్రి కార్యాలయం
గతనెల ‘మన్ కీ బాత్’ ఆధారంగా కరదీపికను పంచుకున్న ప్రధానమంత్రి
ప్రధానమంత్రి శ్రీ నరేంద్ర మోదీ గత నెల  తన ‘మన్ కీ బాత్’ కార్యక్రమం ఆధారంగా భారతదేశ జి20 అధ్యక్షత, అంతరిక్ష రంగంలో పురోగతి, సంగీత వాద్యాల ఎగుమతుల పెరుగుదల తదితర అనేక అంశాలతో కూడిన కరదీపికను ప్రజలతో పంచుకున్నారు.
ఈ మేరకు ఒక ట్వీట్ద్వారా ఇచ్చిన సందేశంలో:
“గతనెల #MannKiBaatలో భారతదేశ జి20 అధ్యక్షత, అంతరిక్ష రంగంలో మన నిరంతర ప్రగతి, సంగీత వాద్యాల ఎగుమతుల పెరుగుదల వగైరా అంశాలపై ఆసక్తికర సమాచారంగల ఈ ఇ-బుక్ను అందరూ చూడండి. http://davp.nic.in/ebook/h_nov/index.html” అని ప్రధాని అందులో పేర్కొన్నారు.
భారత పోటీ ప్రోత్సాహక సంఘం
"యస్ అసెట్ మేనేజ్మెంట్  లిమిటెడ్", "యస్ ట్రస్టీ లిమిటెడ్"ను "జీపీఎల్ ఫైనాన్స్ అండ్ ఇన్వెస్ట్మెంట్ లిమిటెడ్" కొనుగోలు చేయడానికి సీసీఐ ఆమోదం
"యస్ అసెట్ మేనేజ్మెంట్  లిమిటెడ్" , "యస్ ట్రస్టీ లిమిటెడ్" ని "జీపీఎల్ ఫైనాన్స్ అండ్ ఇన్వెస్ట్మెంట్ లిమిటెడ్"  కొనుగోలు చేయడానికి "కాంపిటీషన్ కమిషన్ ఆఫ్ ఇండియా"  ఆమోదించింది.
ఈ ఒప్పందం ద్వారా; యస్ ఏఎంసీ, యస్ ట్రస్టీకి చెందిన 100 శాతం వాటాలు జీపీఎల్కు దక్కుతాయి. ఈ కొనుగోళ్ల ద్వారా, "యస్ మ్యూచువల్ ఫండ్"ను కూడా దక్కించుకుని, దాని ఏకైక స్పాన్సర్గా అవతరిస్తుంది.
ఖాతాదారుల నుంచి డిపాజిట్లు స్వీకరించని, వ్యవస్థాపరమైన ప్రాముఖ్యత లేని, బ్యాంకింగేతర ఆర్థిక సంస్థగా రిజర్వ్ బ్యాంకు వద్ద జీపీఎల్ నమోదైంది. పెట్టుబడులు పెట్టే సంస్థగా దీనిని వర్గీకరించారు. ప్రధానంగా మ్యూచువల్ ఫండ్లలో పెట్టుబడులు పెట్టడం, "వైట్ ఓక్ క్యాపిటల్"కు సేవలు అందించే వ్యాపారంలో ఈ సంస్థ ఉంది. వైట్ ఓక్ సమూహ సంస్థల్లో జీపీఎల్ కూడా ఒకటి. వైట్ ఓక్ సమూహ సంస్థలను శ్రీ ప్రశాంత్ ఖేమ్కా స్థాపించారు. పెట్టుబడుల నిర్వహణ, పెట్టుబడుల సలహాలను ఈ వ్యాపార సమూహం అందిస్తుంది.
యస్ బ్యాంక్ లిమిటెడ్ సమూహ సంస్థల్లో యస్ ఏఎంసీ ఒకటి. యస్ మ్యూచువల్ ఫండ్కు ఆస్తుల నిర్వహణ/పెట్టుబడుల నిర్వహణ సంస్థగా ఇది వ్యవహరిస్తోంది.
యస్ ట్రస్టీ కూడా యస్ బ్యాంక్ లిమిటెడ్ సమూహ సంస్థల్లో ఒకటి. యస్ మ్యూచువల్ ఫండ్కు చెందిన ట్రస్ట్ ఫండ్కు ఇది ప్రత్యేక యజమాని. యూనిట్ హోల్డర్ల ప్రయోజనం కోసం అంతే మొత్తాన్ని ట్రస్టులో కొనసాగిస్తుంది.
ఈ కొనుగోలుకు సంబంధించి, సీసీఐ నుంచి సవివర ఆదేశం వస్తుంది.
వాణిజ్యం, పరిశ్రమల మంత్రిత్వ శాఖ
స్టార్టప్ ఇండియా ఇన్నొవేషన్ వీక్ ను నిర్వహించనున్న వాణిజ్య, అంతర్గత ప్రోత్సాహక విభాగం 
భారతదేశ వ్యాప్తంగా పాదుకొని ఉన్న వ్యవస్తాపకతను, వ్యాప్తిని ప్రదర్శించనున్న ఇన్నొవేషన్ వీక్
భాగస్వాములు నమోదు ప్రక్రియ ప్రారంభం
వాణిజ్య, పరిశ్రమల మంత్రిత్వ శాఖ పరిధిలోని పరిశ్రమ & అంతర్గత వాణిజ్యను ప్రోత్సాహక విభాగం  జనవరి 10 నుంచి 16, 2022వరకు స్టార్టప్ ఇండియా ఇన్నొవేషన్ వీక్  నిర్వహించనుంది. భారతదేశం స్వాతంత్ర్యాన్ని సాధించి 75 సంవత్సరాలు అయిన సందర్భంగా జరుపుకుంటున్న ఆజాదీ కా అమృత్ మహోత్సవ్ స్మారకార్థం వారంరోజుల పాటు సాగే ఈ వర్చువల్ ఇన్నొవేషన్  వేడుకలను జరుపుకోవాలనే లక్ష్యంతో నిర్వహించడమే కాక, భారతదేశ వ్యాప్తంగా పాదుకొని ఉన్న వ్యవస్తాపకతను, వ్యాప్తిని ప్రదర్శించేందుకు రూపొందించారు.
స్టార్టప్ ఇండియా ఇన్నొవేషన్ వీక్ లో మార్కెట్ సౌలభ్యతను పెంచడం, పరిశ్రామిక నాయకులతో చర్చలు, రాష్ట్రాల ఉత్తమ పద్ధతులు, ఎనేబ్లర్ల సామర్ధ్య నిర్మాణం, ఇంక్యుబేటర్ల ద్వారా రివర్స్ పిచింగ్ , సాంకేతికత ప్రదర్శనలు, కార్పొరేట్ అనుసంధానతలు, తదితరాల విషయాంశాలపై సెషన్లు సాగుతాయి.
ఈ కార్యక్రమం అగ్ర విధాన నిర్ణేతలు, పరిశ్రమ, విద్యావేత్తలు, పెట్టుబడిదారులు, స్టార్టప్లు, ప్రపంచం నలుమూలల నుంచి పాల్గొనే అందరు ఇకోసిస్టం ఎనేబ్లర్లను ఒక చోటు చేర్చగలదని భావిస్తున్నారు. ఈ వర్గాలకు చెందిన భాగస్వాములందరూ ఈ ఇన్నొవేషన్ వీక్లో పాలుపంచుకునేందుకు https://www.startupindiainnovationweek.in/ పోర్టల్పై నమోదు చేసుకోవలసిందిగా కోరడమైంది. అదనపు వివరాల కోసం, శ్రీ గౌతమ్ ఆనంద్  ను సంప్రదించవచ్చు.
ప్రధాన మంత్రి కార్యాలయం
ఎన్ఐఐఒ సెమినార్ ‘స్వావలంబన్’ నుఉద్దేశించి జులై 18వ తేదీ న ప్రసంగించనున్న ప్రధాన మంత్రి
భారతీయ నౌకాదళం లో స్వదేశీ సాంకేతికపరిజ్ఞానాన్ని వినియోగించడానికి ఒక ఉత్తేజాన్ని ఇవ్వడం కోసం ఉద్దేశించిన‘స్ప్రింట్ చాలెంజెస్’ ను ఆవిష్కరించనున్న ప్రధాన మంత్రి
ప్రధాన మంత్రి శ్రీ నరేంద్ర మోదీ 2022 జులై 18వ తేదీ నాడు సాయంత్రం పూట 4:30 గంటల వేళ లో న్యూ ఢిల్లీ లోని డాక్టర్ ఆంబేడ్ కర్ ఇంటర్ నేశనల్ సెంటర్ లో ఎన్ఐఐఒ  నిర్వహించే ఒక చర్చాసభ అయిన ‘స్వావలంబన్’ ను ఉద్దేశించి ప్రసంగించనున్నారు.
రక్షణ రంగం లో స్వయం సమృద్ధి ని సాధించడం అనేది ఆత్మనిర్భర్ భారత్ లో ఒక ముఖ్య ఆధార స్తంభం అని చెప్పాలి. ఈ ప్రయాస ను ముందుకు తీసుకు పోయే క్రమం లో ప్రధాన మంత్రి ఈ కార్యక్రమం లో భాగం గా ‘స్ప్రింట్ చాలెంజెస్’  ను ఆవిష్కరించనున్నారు. భారతదేశం యొక్క నౌకాదళం లో స్వదేశీ సాంకేతిక పరిజ్ఞానం వినియోగాన్ని పెంపుచేయడం దీని ఉద్దేశ్యం గా ఉంది. ‘ఆజాదీ కా అమృత్ మహోత్సవ్’ లో ఓ భాగం గా, డిఫెన్స్ ఇన్నొవేశన్ ఆర్గనైజేశన్  తో కలసి భారతదేశం నౌకాదళం లో కనీసం 75 కొత్త దేశవాళీ సాంకేతిక పరిజ్ఞానాలను / ఉత్పత్తుల ను చేర్చాలి అని ఎన్ఐఐఒ ధ్యేయం గా పెట్టుకొంది. ఆ సహకార యుక్త ప్రాజెక్టు కు స్ప్రింట్ అని పేరు పెట్టారు. సపోర్టింగ్ పోల్- వాల్టింగ్ ఇన్ ఆర్ అండ్ డి త్రూ ఐడెక్స్, ఎన్ఐఐఒ అండ్ టిడిఎసి)  ని సంకేతించే ఆంగ్ల అక్షరాలే SPRINT.
రక్షణ రంగం లో స్వావలంబన ను సాధించడం కోసం భారతదేశం లోని పరిశ్రమ రంగాన్ని మరియు విద్య రంగాన్ని ఈ కారక్రమం లో కలుపుకొని పోవడం అనేది చర్చాసభ ఉద్దేశ్యం గా ఉంది. రెండు రోజుల పాటు జులై 18వ మరియు 19వ తేదీ లలో సాగే ఈ చర్చాసభ రక్షణ రంగాని కి ఏయే ఉపాయాలను అందించాలి అనే అంశం పై ఒక చోటు లో చేరి ఆలోచన లు చేసి, తగిన సిఫారసుల ను ఇవ్వడం కోసం పరిశ్రమ రంగం, విద్య రంగం, సేవల రంగం మరియు ప్రభుత్వం యొక్క ప్రతినిధుల కు ఒక ఉమ్మడి వేదిక ను సమకూర్చనుంది. నూతన ఆవిష్కరణ లు, స్వదేశీకరణ, ఆయుధాలు మరియు విమానయానం సంబధిత విషయాల పైన ప్రత్యేకం గా సమావేశాల ను నిర్వహించడం జరుగుతుంది. సెమినార్ లో రెండో రోజు న ప్రభుత్వం యొక్క ‘సాగర్’  దృష్టికోణాని కి అనుగుణం గా అవుట్ రీచ్ టు ద ఇండియన్ ఓశన్ రీజియన్ అనే అంశం పై చర్చ చోటు చేసుకోనుంది.
భారత ప్రభుత్వ ప్రధాన శాస్త్రీయ సలహాదారు కార్యాలయం
ఉత్తరాఖండ్లోని రామ్నగర్లో జీ20 దేశాల చీఫ్ సైన్స్ అడ్వైజర్ల సమావేశం
- ఎస్&టీపై పరస్పర ఆసక్తి ఉన్న సమస్యలను చర్చించనున్న చీఫ్ సైన్స్ అడ్వైజర్లు
భారత ప్రభుత్వ ప్రధాన సాంకేతిక సలహాదారు కార్యాలయం త్వరలో నిర్వహించ తలపెట్టిన చీఫ్ సైన్స్ అడ్వైజర్స్ రౌండ్ టేబుల్  సమావేశానికి సబంధించి ఒక కర్టెన్ రైజర్ ఈవెంట్ను నిర్వహించింది. భారత ప్రభుత్వ ప్రిన్సిపల్ సైంటిఫిక్ అడ్వైజర్ ప్రొఫెసర్ అజయ్ కుమార్ సూద్ కార్యక్రమంలో ప్రారంభ వ్యాఖ్యలు చేస్తూ.. ఈ రౌండ్ టేబుల్ ఆవశ్యకతను గురించి నొక్కి చెప్పారు. “ప్రధాన సైన్స్ సలహాదారులు  సాక్ష్యం-ఆధారిత సైన్స్ సలహాలను అందించడం ద్వారా పాలసీ ఎంపికలను నడిపించడానికి మొత్తం గవర్నెన్స్ ఫ్రేమ్వర్క్లో ప్రత్యేకంగా ఉంచబడ్డారు. సైన్స్ అడ్వైస్ మెకానిజం యొక్క విస్తారమైన మరియు క్రాస్-కటింగ్ స్వభావం వివిధ రంగాల మధ్య సినర్జీని నిర్మించడానికి మరియు కొన్ని సంక్లిష్టమైన, బహుమితీయ మరియు క్రమశిక్షణా సమస్యలకు పరిష్కారాలను సాధించడానికి ఉత్ప్రేరక సాధనంగా అనుమతిస్తుంది. ఈ అవగాహన మరియు ప్రేరణతో జీ20-సీఎస్ఏఆర్ అనేది భారతదేశం యొక్క జీ20 ప్రెసిడెన్సీ క్రింద సమ్మిళిత గ్లోబల్ సైన్స్ సలహా కోసం ఎజెండాను నడపడానికి ఒక చొరవగా భావించబడింది.” అని అన్నారు. భారత ప్రభుత్వ ప్రిన్సిపల్ సైంటిఫిక్ అడ్వైజర్ కార్యాలయంలోని సైంటిఫిక్ సెక్రటరీ డా.  పర్వీందర్ మైనీ సీఎస్ఏఆర్ మరియు ప్రతిపాదిత కార్యకలాపాలపై ఒక ప్రజెంటేషన్ ఇచ్చారు. మార్చి 28-30, 2023 మధ్య ఉత్తరాఖండ్లోని రామ్నగర్లో జరుగుతున్న మొదటి సమావేశం యొక్క మొత్తం రూపురేఖలను ఆమె ఈ సందర్భంగా వివరించారు. రాబోయే కాలంలో ఈ క్రింది అజెండాలు చర్చించబడతాయని డాక్టర్ మైని వెలువరించారు:
1. విద్వాంసుల శాస్త్రీయ జ్ఞానానికి ప్రాప్యతను విస్తరించడానికి గ్లోబల్ ప్రయత్నాలను ఏకీకృతం చేయడం
2. సైన్స్ & టెక్నాలజీ లో వైవిధ్యం, ఈక్విటీ, చేరిక మరియు ప్రాప్యత
3. సమ్మిళిత, నిరంతర మరియు కార్యాచరణ-ఆధారిత గ్లోబల్ ఎస్&టీ పాలసీ డైలాగ్ కోసం ఒక సంస్థాగత మంత్రాంగం
జీ20 సెక్రటేరియట్ జాయింట్ సెక్రటరీ శ్రీ నాగరాజ్ నాయుడు కాకనూర్ తన వ్యాఖ్యలలో, షెర్పా ట్రాక్లోని మొత్తం 13 ఎంగేజ్మెంట్లలో సైన్స్ క్రాస్ కటింగ్ సబ్జెక్ట్ అని అన్నారు. సీఎస్ఏఆర్ అనేది మొదటిసారిగా జరుగుతున్న ఒక ప్రత్యేకమైన చొరవ కార్యక్రమం అని వివరించారు. గుర్తించబడిన ప్రాధాన్యతలు ప్రకృతిలో సార్వత్రికమైనవి మరియు భారతదేశం యొక్క జీ20 థీమ్ యొక్క రూబ్రిక్ కిందకు వస్తాయి అని అన్నారు, ఇది ఒక ప్రపంచం.. ఒక కుటుంబం.. ఒక భవిష్యత్తు.. అనే జీ20 కార్యక్రమపు భారత ఇతివృత్తంలో భాగంగా నిలుస్తుందని ఆయన వివరించారు. ఆయ సమస్యలను చీఫ్ సైన్స్ అడ్వైజర్స్ రౌండ్టేబుల్లో కూడా చర్చించడం సముచితం. చర్చల ఫలితాలను జీ20 దేశాల నాయకులతో పంచుకుంటామని మరియు 18వ జీ20 దేశాధినేతలు మరియు ప్రభుత్వ సమ్మిట్లో ప్రతిబింబిస్తామని ఆయన ఉద్ఘాటించారు. జీ20-సీఎస్ఏఆర్ అనేది భారతదేశం యొక్క జీ20-ప్రెసిడెన్సీ క్రింద రూపొందించబడిన ప్రభుత్వం నుండి ప్రభుత్వ స్థాయి చొరవ. గ్లోబల్ సైన్స్ అండ్ టెక్నాలజీ  విధాన సమస్యలపై చర్చించడానికి మరియు అభివృద్ధి చేయడానికి జీ20 సభ్య దేశాలకు చెందిన చీఫ్ సైన్స్ అడ్వైజర్లను మరియు వారి సమానమైన దేశాలు, అలాగే ఆహ్వానించబడిన దేశాలను ఒకచోట చేర్చడం దిశగా ఈ చొరవ యొక్క ప్రేరణగా నిలుస్తుంది. ఈ చొరవ సమర్థవంతమైన మరియు పొందికైన గ్లోబల్ సైన్స్ సలహా యంత్రాంగాన్ని ఏర్పాటు చేయడంలో కూడా సహాయపడుతుంది.
ఇతర వివరాల కోసం https://g20csar.org/ వెబ్ సైట్ను సందర్శించండి
కర్టన్ రైజర్ ఈవెంట్ మరియు సంబంధిత ప్రెస్ బ్రీఫింగ్ కోసం visit: https://www.youtube.com/live/rn80T3PoZMU?feature=share వెబ్ సైటును సందర్శించండి.
ప్రధాన మంత్రి కార్యాలయం
కోవిడ్-19 పరిస్థితిని సమీక్షించేందుకు రేపు ముఖ్యమంత్రులతో సంభాషించనున్న - ప్రధానమంత్రి
కోవిడ్-19 పరిస్థితిని సమీక్షించేందుకు ప్రధానమంత్రి శ్రీ నరేంద్ర మోదీ, రేపు ఏప్రిల్, 27వ తేదీ మధ్యాహ్నం 12 గంటలకు, రాష్ట్రాల ముఖ్యమంత్రులతో సంభాషించనున్నారు.
ఈ మేరకు ప్రధానమంత్రి సామాజిక మాధ్యమం ద్వారా ఒక ట్వీట్ చేస్తూ, "కోవిడ్-19 పరిస్థితి ని సమీక్షించడానికి, రేపు, ఏప్రిల్, 27వ తేదీ మధ్యాహ్నం 12 గంటలకు, రాష్ట్రాల ముఖ్యమంత్రులతో మాట్లాడతాను." అని పేర్కొన్నారు.